PMIndiaData/PMIndiaSum huggingface dataset:
ପ୍ରଧାନମନ୍ତ୍ରୀ ରୋମରେ ଜି -୨୦ ଶିଖର ସମ୍ମିଳନୀ ଅବସରରେ ଇଟାଲୀ ପ୍ରଧାନମନ୍ତ୍ରୀ ମାରିଓ ଦ୍ରାଘୀଙ୍କୁ ଭେଟିଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରୋମରେ ଅନୁଷ୍ଠାନର ଜି୨୦ ଶିଖର ସମ୍ମିଳନୀ ଅବସରରେ ଇଟାଲୀ ପ୍ରଧାନମନ୍ତ୍ରୀ ମହାମହିମ ଶ୍ରୀ ମାରିଓ ଦ୍ରାଘୀଙ୍କୁ ଅକ୍ଟୋବର ୨୦, ୨୦୨୧ରେ ଇଟାଲୀରେ ସାକ୍ଷାତ କରିଛନ୍ତି । ଏହା ସେମାନଙ୍କର ପ୍ରଥମ ବୈଠକ ଥିଲା । ବିଶ୍ୱ ମହାମାରୀର ମଧ୍ୟ କାଳରେ ଜି -୨୦ କୁ ସଫଳତାର ସହ ଆୟୋଜନ କରିଥିବାରୁ ପ୍ରଧାନମନ୍ତ୍ରୀ ମୋଦୀ ଇଟାଲୀ ପ୍ରଧାନମନ୍ତ୍ରୀ ଦ୍ରାଘୀଙ୍କୁ ଅଭିନନ୍ଦନ ଜଣାଇଛନ୍ତି । ଇଟାଲୀ ମଧ୍ୟ ଗ୍ଲାସ୍କୋରେ ସିଓପି-୨୬ ଆୟୋଜନ କରିବାରେ ବ୍ରିଟେନକୁ ସହଯୋଗ କରୁଛି । ଦୁଇ ନେତା ଜଳବାୟୁ ପରିବର୍ତ୍ତନ ଦ୍ୱାରା ସୃଷ୍ଟି ହୋଇଥିବା ଆହ୍ୱାନ ଏବଂ ଆନ୍ତର୍ଜାତୀୟ ସମ୍ପ୍ରଦାୟ ମିଳିତ ଭାବରେ କାର୍ଯ୍ୟ କରିବାର ଆବଶ୍ୟକତା ଉପରେ ଆଲୋଚନା କରିଥିଲେ । ପ୍ରଧାନମନ୍ତ୍ରୀ ଭାରତ ଦ୍ୱାରା ନିଆଯାଇଥିବା ପରିବର୍ତ୍ତନଶୀଳ ଜଳବାୟୁ କାର୍ଯ୍ୟଯୋଜନା ଏବଂ ବିକାଶଶୀଳ ବିଶ୍ୱରେ ଜଳବାୟୁ ଆର୍ଥିକ ପ୍ରତିଶ୍ରୁତି ବିଷୟରେ ବିକାଶଶୀଳ ଦେଶଗୁଡିକର ଚିନ୍ତା ଉପରେ ଆଲୋକପାତ କରିଥିଲେ । ଦୁଇ ନେତା ମଧ୍ୟ ଆଫଗାନିସ୍ତାନ ଏବଂ ଇଣ୍ଡୋ-ପାସିଫିକ୍ ସମେତ ସମ୍ପ୍ରତି ବିଶ୍ୱ ତଥା ଆଞ୍ଚଳିକ ବିକାଶ ଉପରେ ମତ ବିନିମୟ କରିଛନ୍ତି । ଭାରତ-ଇୟୁ ବହୁମୁଖୀ ସହଯୋଗକୁ ଆଗକୁ ବଢାଇବା ପାଇଁ ସେମାନେ ଏକତ୍ର କାର୍ଯ୍ୟ କରିବାକୁ ସେମାନଙ୍କର ଇଚ୍ଛାକୁ ଦୋହରାଇଲେ । ଦ୍ୱିପାକ୍ଷିକ ଆଲୋଚନା ସମୟରେ ନଭେମ୍ବର ୨୦୨୦ ରେ ଭାରତ-ଇଟାଲୀ ଭର୍ଚୁଆଲ୍ ଶିଖର ସମ୍ମିଳନୀ ପରେ ଦୁଇ ନେତା ବିକାଶର ସମୀକ୍ଷା କରିଥିଲେ ଏବଂ ଭର୍ଚୁଆଲ୍ ଶିଖର ସମ୍ମିଳନୀରେ ଗ୍ରହଣ କରାଯାଇଥିବା ୨୦୨୦-୨୦୨୫ ଆକ୍ସନ୍ ପ୍ଲାନକୁ କାର୍ଯ୍ୟକାରୀ କରିବାରେ ଅଗ୍ରଗତି ଉପରେ ସନ୍ତୋଷ ବ୍ୟକ୍ତ କରିଥିଲେ ଯାହା ଦ୍ୱାରା ଆସନ୍ତା ପାଞ୍ଚ ବର୍ଷ ମଧ୍ୟରେ ରାଜନୈତିକ, ଅର୍ଥନୈତିକ, ବିଜ୍ଞାନ ଏବଂ ପ୍ରଯୁକ୍ତିବିଦ୍ୟା ଏବଂ ସାଂସ୍କୃତିକ କ୍ଷେତ୍ରରେ ଲକ୍ଷ୍ୟ ହାସଲ କରାଯିବ । ଦୁଇ ନେତା ବିଶେଷକରି ବୟନ, ଖାଦ୍ୟ ପ୍ରକ୍ରିୟାକରଣ, ଅଟୋମୋବାଇଲ୍ ଏବଂ ଅକ୍ଷୟ ଶକ୍ତି କ୍ଷେତ୍ରରେ ଦୁଇ ଦେଶ ମଧ୍ୟରେ ବାଣିଜ୍ୟ ଏବଂ ପୁଞ୍ଜି ବିନିଯୋଗ ସଂଯୋଗକୁ ଆହୁରି ବିସ୍ତାର କରିବାକୁ ସେମାନଙ୍କ ପ୍ରତିବଦ୍ଧତାକୁ ଦୋହରାଇଛନ୍ତି । ଅଣପାରମ୍ପିକ ତଥା ସ୍ୱଚ୍ଛ ଶକ୍ତି କ୍ଷେତ୍ରରେ ଦ୍ୱିପାକ୍ଷିକ ସହଯୋଗକୁ ନୂତନ ପ୍ରେରଣା ଯୋଗାଇବା ପାଇଁ ଭାରତ ଏବଂ ଇଟାଲୀ ଶକ୍ତି ରୂପାନ୍ତରଣ ଉପରେ ରଣନୀତିକ ଭାଗିଦାରୀ ଘୋଷଣା କରିଛନ୍ତି ଏବଂ ବୃହତ ଆକାରର ସବୁଜ କରିଡର ପ୍ରକଳ୍ପ, ସ୍ମାର୍ଟ ଗ୍ରୀଡ୍‌, ଶକ୍ତି ସଂରକ୍ଷଣ ସମାଧାନ, ଗ୍ୟାସ ପରିବହନ, ଏକୀକୃତ ବର୍ଜ୍ୟବସ୍ତୁ ପରିଚାଳନା (ବର୍ଜ୍ୟ ରୁ ସମ୍ପଦ), ସବୁଜ ହାଇଡ୍ରୋଜେନର ବିକାଶ ଏବଂ ନିୟୋଜନ ଏବଂ ଜୈବ ଇନ୍ଧନର ପ୍ରୋତ୍ସାହନ ଉପରେ ମିଳିତ ବିବୃତ୍ତି ଜାରି କରିଛନ୍ତି । ଏହି ବୈଠକରେ ଭାରତ ଏବଂ ଇଟାଲୀ ଟେକ୍ସଟାଇଲ୍ ସହଯୋଗ ଉପରେ ଏକ ବିବୃତ୍ତିରେ ସ୍ୱାକ୍ଷର କରିଛନ୍ତି । ପ୍ରଧାନମନ୍ତ୍ରୀ ଶୀଘ୍ର ସରକାରୀ ଭାବେ ଭାରତରେ ଆସିବାକୁ ପ୍ରଧାନମନ୍ତ୍ରୀ ଡ୍ରାଘିଙ୍କୁ ନିମନ୍ତ୍ରଣ କରିଥିଲେ ।
ଗୁଡ୍ ଫ୍ରାଇଡେ ଅବସରରେ ଯୀଶୁ ଖ୍ରୀଷ୍ଟଙ୍କ ସାହସ ଏବଂ ବଳିଦାନକୁ ମନେ ପକାଇଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ଯୀଶୁ ଖ୍ରୀଷ୍ଟଙ୍କ ସେବା ତଥା ଭାଇଚାରା ଆଦର୍ଶ ଅନେକ ଲୋକଙ୍କ ପାଇଁ ମାର୍ଗଦର୍ଶିକା ଅଟେ । ଗୁଡ ଫ୍ରାଇଡେ ଅବସରରେ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି: “ଗୁଡ ଫ୍ରାଇଡେ ଦିନ ଯୀଶୁ ଖ୍ରୀଷ୍ଟଙ୍କ ସାହସ ଏବଂ ବଳିଦାନକୁ ଆମେ ମନେ ପକାଉଛୁ । ତାଙ୍କର ସେବା ଏବଂ ଭାଇଚାରା ଆଦର୍ଶ ଅନେକ ଲୋକଙ୍କ ପାଇଁ ମାର୍ଗଦର୍ଶିକା ଅଟେ ।”
ଗୁଜରାଟରେ ପିଏମଜେଏୱାଇ- ଏମଏ ଯୋଜନା ଆୟୁଷ୍ମାନ କାର୍ଡ଼ ବିତରଣର ଶୁଭାରମ୍ଭ କରିବେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ 17 ଅକ୍ଟୋବର ଅପରାହ୍ନ 4 ଟାରେ ଗୁଜରାଟରେ ଭିଡିଓ କନ୍‌ଫରେନ୍ସିଂ ମାଧ୍ୟମରେ ପିଏମଜେଏୱାଇ- ଏମଏ ଯୋଜନା ଆୟୁଷ୍ମାନ କାର୍ଡ଼ ବିତରଣର ଶୁଭାରମ୍ଭ କରିବେ। ଗୁଜରାଟର ତତ୍କାଳୀନ ମୁଖ୍ୟମନ୍ତ୍ରୀ ଭାବରେ ପ୍ରଧାନମନ୍ତ୍ରୀ ଗରିବ ନାଗରିକମାନଙ୍କୁ ରୋଗ ଓ ଚିକିତ୍ସା ଉପଚାର ଜନିତ ଅତ୍ୟଧିକ ଖର୍ଚ୍ଚରୁ ସୁରକ୍ଷା ଦେବା ପାଇଁ 2012 ରେ ‘‘ମୁଖ୍ୟମନ୍ତ୍ରୀ ଅମୃତ (ଏମଏ)’’ ଯୋଜନାର ଶୁଭାରମ୍ଭ କରିଥିଲେ। ବର୍ଷ 2014 ରେ, ‘‘ଏମଏ’’ ଯୋଜନାର ସଂପ୍ରସାରଣ ସେହି ପରିବାର ଗୁଡ଼ିକୁ କଭର କରିବା ପାଇଁ କରାଯାଇଛି ଯାହାଙ୍କର ବାର୍ଷିକ ଆୟ ସୀମା 4 ଲକ୍ଷ ଟଙ୍କା ପର୍ଯ୍ୟନ୍ତ ଥିଲା। ଏହାପରେ, ଏହି ଯୋଜନାର ଅନ୍ୟ କେତେକ ଗୋଷ୍ଠୀଙ୍କ ପାଇଁ ବିସ୍ତାର କରାଯାଇଛି। ଏହି ଯୋଜନାକୁ ମୁଖ୍ୟମନ୍ତ୍ରୀ ଅମୃତମ୍ ବାତ୍ସଲ୍ୟ (ଏମଏଭି) ଯୋଜନା ଭାବରେ ନୂଆ ନାମ ପ୍ରଦାନ କରିଛନ୍ତି। ଯୋଜନାର ସଫଳତାର ଅନୁଭବ ଦ୍ବାରା ଆକର୍ଷିତ ହୋଇ, ପ୍ରଧାନମନ୍ତ୍ରୀ 2018 ରେ ଆୟୁଷ୍ମାନ ଭାରତ ପ୍ରଧାନମନ୍ତ୍ରୀ ଜନ ଆରୋଗ୍ୟ ଯୋଜନା (ଏବି-ପିଏମଜେଏୱାଇ) ର ଶୁଭାରମ୍ଭ କରିଛନ୍ତି – ଯାହା ବିଶ୍ବର ସବୁଠାରୁ ବଡ଼ ସ୍ବାସ୍ଥ୍ୟ ବୀମା ଯୋଜନା ଅଟେ ଏବଂ ପ୍ରତି ପରିବାର ପାଇଁ ପ୍ରତି ବର୍ଷ 5 ଲକ୍ଷ ଟଙ୍କାର କଭରେଜ୍ ପ୍ରଦାନ କରିଥାଏ। ଏହି ଯୋଜନା ଅନ୍ତର୍ଗତ ପରିବାର ସଦସ୍ୟମାନଙ୍କ ସଂଖ୍ୟା ଏବଂ ବୟସର କୌଣସି ସୀମା ବିନା ପ୍ରାଥମିକ, ଦ୍ବିତୀୟ ଓ ତୃତୀୟ ସ୍ତରର ଯତ୍ନ ପାଇଁ ହସ୍‌ପିଟାଲରେ ଭର୍ତ୍ତି ପାଇଁ ଆର୍ଥିକ ସହାୟତା ପ୍ରଦାନ କରାଯାଇଥାଏ। ଏବି-ପିଏମଜେଏୱାଇର ଶୁଭାରମ୍ଭ ସହିତ ଗୁଜରାଟ 2019 ରେ ଏବି- ପିଏମଜେଏୱାଇ ଯୋଜନା ରେ ଏମଏ/ ଏମଏଭି ଯୋଜନାର ବିଲୟ କରି ଦେଇଛନ୍ତି ଏବଂ ଏହାକୁ ପିଏମଜେଏୱାଇ- ଏମଏ ର ନୂତନ ନାମ ଦେଇଛନ୍ତି। ଏମଏ/ ଏମଏଭି ଏବଂ ଏବି-ପିଏମଜେଏୱାଇର ହିତାଧିକାରୀ ଏକିକୃତ ପିଏମଜେଏୱାଇ-ଏମଏ କାର୍ଡ଼ର ଯୋଗ୍ୟ ହୋଇଛନ୍ତି। କାର୍ଯ୍ୟକ୍ରମ ସମୟରେ, ପ୍ରଧାନମନ୍ତ୍ରୀ ଏହି କାର୍ଡ଼ର ବିତରଣର ଶୁଭାରମ୍ଭ କରିବେ। ହିତାଧିକାରୀମାନଙ୍କୁ ଇ-କେୱାଇସିକୁ ସମ୍ପୂର୍ଣ୍ଣ କରିବା ପରେ ରାଷ୍ଟ୍ରୀୟ ସ୍ବାସ୍ଥ୍ୟ ପ୍ରାଧୀକରଣଙ୍କ ପ୍ୟାନେଲରେ ରହିଥିବା ଏଜେନ୍ସି ଦ୍ବାରା ଗୁଜରାଟରେ ଥିବା ସମସ୍ତ ହିତାଧିକାରୀଙ୍କୁ 50 ଲକ୍ଷ କଲର ଆୟୁଷ୍ମାନ କାର୍ଡ଼ ତାଙ୍କର ଘରେ ଘରେ ବିତରଣ କରାଯିବ।
ମହାରାଷ୍ଟ୍ରରେ ଆବାସ ଏବଂ ସହରାଂଚଳ ପରିବହନ ସଂକ୍ରାନ୍ତ ଗୁରୁତ୍ୱପୂର୍ଣ୍ଣ ପ୍ରକଳ୍ପସମୂହର ଉଦଘାଟନ କଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ମହାରାଷ୍ଟ୍ର ଗସ୍ତ ଅବସରରେ ଆବାସ ଏବଂ ସହରାଂଚଳ ପରିବହନ ସହ ଜଡ଼ିତ ଗୁରୁତ୍ୱପୂର୍ଣ୍ଣ ପ୍ରକଳ୍ପର ଉଦଘାଟନ କରିଥିଲେ । କଲ୍ୟାଣ ଠାରେ ଆୟୋଜିତ ଏକ ସାଧାରଣ ସଭାରେ ପ୍ରଧାନମନ୍ତ୍ରୀ ଦୁଇଟି ଗୁରୁତ୍ୱପୂର୍ଣ୍ଣ ମେଟ୍ରୋ କରିଡର ପାଇଁ ଭିତ୍ତିପ୍ରସ୍ତର ସ୍ଥାପନ କରିଥିଲେ । ଏହି ପ୍ରକଳ୍ପ ଦୁଇଟି ହେଲେ ଥାନେ-ଭିୱାଣ୍ଡି-କଲ୍ୟାଣ ମେଟ୍ରୋ; ଏବଂ ଦହିସାର-ମୀରା-ଭାୟାଣ୍ଡର ମେଟ୍ରୋ । ଦୁଇଟି କରିଡର ସମ୍ପୂର୍ଣ୍ଣ ହେଲେ ଏହା ଏହି ଅଂଚଳରେ ସାଧାରଣ ପରିବହନକୁ ବ୍ୟାପକ ସୁବିଧା ହେବ । କଲ୍ୟାଣ ଠାରେ ମଧ୍ୟ, ସେ ପ୍ରଧାନମନ୍ତ୍ରୀ ଆବାସ ଯୋଜନା ଅଧୀନରେ 90,000 ୟୁନିଟ ଇଡବ୍ଲୁଏସ ଏବଂ ଏଲଆଇଜି ଆବାସ ଯୋଜନାର ଶୁଭାରମ୍ଭ କରିଥିଲେ । ଆଜି କଲ୍ୟାଣ ଠାରେ ମୋଟ 33,000 କୋଟି ଟଙ୍କାର ପ୍ରକଳ୍ପ ପାଇଁ ଭିତ୍ତିପ୍ରସ୍ତର ସ୍ଥାପନ କରାଯାଇଥିଲା । ପୁଣେ ଠାରେ ପ୍ରଧାନମନ୍ତ୍ରୀ ପୁଣେ ମେଟ୍ରୋ ଫେଜ-3 ପାଇଁ ଭିତ୍ତିପ୍ରସ୍ତର ସ୍ଥାପନ କରିଥିଲେ । କଲ୍ୟାଣ ଠାରେ ଉପସ୍ଥିତ ଜନସଭାକୁ ଉଦବୋଧନ ଦେଇ କେନ୍ଦ୍ର ସରକାରଙ୍କ ଦ୍ୱାରା କିପରି ଦ୍ରୁତ ବେଗରେ ଭିତ୍ତିଭୂମି ଏବଂ ସାଧାରଣ ପରିବହନର ବିକାଶ ତ୍ୱରାନ୍ୱିତ ହୋଇପାରିଛି ସେଥିପ୍ରତି ପ୍ରଧାନମନ୍ତ୍ରୀ ଆଲୋକପାତ କରିଥିଲେ । 2022 ସୁଦ୍ଧା “ସମସ୍ତଙ୍କୁ ଆବାସ” ଲାଗି କେନ୍ଦ୍ର ସରକାରଙ୍କ ସଂକଳ୍ପକୁ ସେ ଦୋହରାଇଥିଲେ । ଯୋଗାଯୋଗ ଭିତ୍ତିଭୂମି ଉପରେ ସରକାର ବ୍ୟାପକ ଭାବେ ଗୁରୁତ୍ୱାରୋପ କରୁଥିବା ନେଇ ପୁଣେ ଠାରେ ଉଦବୋଧନ ଦେଇ ସେ କହିଥିଲେ । ସେ କହିଥିଲେ ପରବର୍ତ୍ତୀ ପିଢ଼ିର ଭିତ୍ତିଭୂମି ଯୋଗାଇ ଦେବା ଏବଂ ପରିବହନ କ୍ଷେତ୍ରର ସମନ୍ୱୟ ଲାଗି ଗୁରୁତ୍ୱାରୋପ କରାଯାଉଛି । ସେ କହିଥିଲେ ଯେ ଷ୍ଟାର୍ଟଅପ ଇଣ୍ଡିଆ ଏବଂ ଅଟଳ ନବସୃଜନ ମିସନ ଜରିଆରେ ଭାରତ ପ୍ରଯୁକ୍ତିର କେନ୍ଦ୍ର ଭାବେ ଉଦିତ ହେଉଛି ବୋଲି ସେ କହିଥିଲେ ।
ପ୍ରଧାନମନ୍ତ୍ରୀ ମାର୍ଚ୍ଚ 6, 2019ରେ କର୍ଣ୍ଣାଟକର କଲବୁର୍ଗୀ ଓ ତାମିଲନାଡ଼ୁର କାଞ୍ଚିପୁରମ ଗସ୍ତ କରିବେ;

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସନ୍ତାକାଲି କର୍ଣ୍ଣାଟକର କଲବୁର୍ଗୀ ଏବଂ ତାମିଲନାଡ଼ୁର କାଞ୍ଚିପୁରମ ଗସ୍ତ କରିବେ । ଉଭୟ ସ୍ଥାନରେ ସେ ଅନେକ ପ୍ରକଳ୍ପର ଲୋକାର୍ପଣ କରିବେ । କଲବୁର୍ଗୀ, କର୍ଣ୍ଣାଟକ କଲବୁର୍ଗୀରେ ପ୍ରଧାନମନ୍ତ୍ରୀ କର୍ଣ୍ଣାଟକର ଲୋକମାନଙ୍କ କଲ୍ୟାଣ ଉଦ୍ଦେଶ୍ୟରେ ଶକ୍ତି, ସ୍ୱାସ୍ଥ୍ୟ ଏବଂ ଶିକ୍ଷା ଭଳି ବିଭିନ୍ନ କ୍ଷେତ୍ରର ବିକାଶ ପ୍ରକଳ୍ପଗୁଡ଼ିକର ଶୁଭାରମ୍ଭ କରିବେ । ଏଥିମଧ୍ୟରେ ରହିଛି : ସ୍ୱାସ୍ଥ୍ୟ କ୍ଷେତ୍ର କର୍ଣ୍ଣାଟକରେ ସ୍ୱାସ୍ଥ୍ୟ ସେବା କ୍ଷେତ୍ରକୁ ବ୍ୟାପକ ପ୍ରୋତ୍ସାହନ ପ୍ରଦାନ କରି ପ୍ରଧାନମନ୍ତ୍ରୀ ଇଏସଆଇସି ହସପିଟାଲ ଏଣ୍ଡ ମେଡ଼ିକାଲ କଲେଜ, ବେଙ୍ଗାଲୁରୁକୁ ରାଷ୍ଟ୍ର ଉଦ୍ଦେଶ୍ୟରେ ସମର୍ପିତ କରିବେ । ସେ କେଆଇଏମଏସ, ହୁବଲୀର ସୁପର ସ୍ପେଶାଲିଟି ବ୍ଲକକୁ ମଧ୍ୟ ରାଷ୍ଟ୍ରକୁ ସମର୍ପିତ କରିବେ । ଏହି ପ୍ରକଳ୍ପ କର୍ଣ୍ଣାଟକର ଜନସାଧାରଣଙ୍କ ପାଇଁ ଉତ୍ତମ ଏବଂ ଶସ୍ତା ସ୍ୱାସ୍ଥ୍ୟ ସେବାର ଉପଲବ୍ଧତା ସୁନିଶ୍ଚିତ କରିବ । ଇନ୍ଧନ କ୍ଷେତ୍ର ପ୍ରଧାନମନ୍ତ୍ରୀ ଶ୍ରୀ ମୋଦୀ ବିପିସିଏଲ ଡିପୋର ରାୟଚୁର ଠାରୁ କଲବୁର୍ଗୀ ପର୍ୟ୍ୟନ୍ତ ରିଷ୍ଟେଟମେଣ୍ଟର ଶିଳାନ୍ୟାସ କରିବେ । ଏହାବ୍ୟତୀତ, ପ୍ରଧାନମନ୍ତ୍ରୀ ବେଙ୍ଗାଲୁରରେ ଆୟକର ନ୍ୟାୟାଧିକରଣ ଟର୍ମିନାଲକୁ ମଧ୍ୟ ରାଷ୍ଟ୍ର ଉଦ୍ଦେଶ୍ୟରେ ସମର୍ପିତ କରିବେ । ସେ ବାଙ୍ଗାଲୋର ବିଶ୍ୱବିଦ୍ୟାଳୟରେ ଉତ୍ତର ପୂର୍ବାଞ୍ଚଳ ଛାତ୍ରୀମାନଙ୍କ ନିମନ୍ତେ ଛାତ୍ରୀନିବାସକୁ ସମର୍ପିତ କରିବେ । କେନ୍ଦ୍ର ସରକାର ‘ସହଜ ଜୀବନଧାରଣ’କୁ ସୁନିଶ୍ଚିତ କରିବା ଉପରେ ନିରନ୍ତର ଗୁରୁତ୍ୱାରୋପ କରିଆସୁଛନ୍ତି, ଏସବୁ ପ୍ରକଳ୍ପର ତାହାର ଉଦାହରଣ । ପ୍ରଧାନମନ୍ତ୍ରୀ କଲବୁର୍ଗୀରେ ଆୟୁଷ୍ମାନ ଭାରତର ହିତାଧିକାରୀମାନଙ୍କ ସହିତ ବାର୍ତ୍ତାଳାପ କରିବେ । କାଞ୍ଚିପୁରମ, ତାମିଲନାଡ଼ୁ ତାମିଲନାଡ଼ୁର କାଞ୍ଚିପୁରମରେ ପ୍ରଧାନମନ୍ତ୍ରୀ ସଡ଼କ, ରେଳ ଏବଂ ଶକ୍ତି କ୍ଷେତ୍ରର ଏକାଧିକ ପ୍ରକଳ୍ପର ମଧ୍ୟ ଉଦଘାଟନ କରିବେ । ଏସବୁ ପ୍ରକଳ୍ପ ରାଜ୍ୟରେ ସଡ଼କ ଏବଂ ରେଳପଥ ଭିତ୍ତିଭୂମିକୁ ଆହୁରି ସୁଦୃଢ଼ କରିବ । ଏହା ତାମିଲନାଡ଼ୁର ଜନସାଧାରଣଙ୍କ ପାଇଁ ଉନ୍ନତ, ତ୍ୱରାନିତ ଏବଂ ଶସ୍ତା ପରିବହନର ସାଧନ ଉପଲବ୍ଧ କରାଇବାର ମାର୍ଗ ମଧ୍ୟ ପ୍ରଶସ୍ତ କରିବ । ଏଗୁଡ଼ିକ ମଧ୍ୟରେ ସାମିଲ ରହିଛି : ସଡ଼କ କ୍ଷେତ୍ର ପ୍ରଧାନମନ୍ତ୍ରୀ ତାମିଲନାଡ଼ୁର ରାଜପଥ ଭିତ୍ତିଭୂମିକୁ ବ୍ୟାପକ ପ୍ରୋତ୍ସାହନ ପ୍ରଦାନ କରି ଜାତୀୟ ରାଜପଥ ସଂଖ୍ୟା-45ସିର ବିକ୍ରୱନ୍ଦୀ-ସେତିୟାତୋପ୍ପୁ ଭାଗ, ସେତିୟାତୋପ୍ପୁ-ଚୋଲାପୁରମ ଭାଗ ଏବଂ ଚୋଲାପୁରମ-ତାଞ୍ଜାଭୁର ଭାଗକୁ ଚାରି ଲେନ କରିବା ଲାଗି ଆଧାରଶିଳା ରଖିବେ । ସେ ଜାତୀୟ ରାଜପଥ ସଂଖ୍ୟା-4ର କାରାଇପେଟ୍ଟାଇ-ୱାଲଜାପେଟ ଭାଗକୁ 6 ଲେନ କରିବା ଲାଗି ମଧ୍ୟ ଶିଳାନ୍ୟାସ କରିବେ । ପ୍ରଧାନମନ୍ତ୍ରୀ ଜାତୀୟ ରାଜପଥ ସଂଖ୍ୟା-234କୁ ସୁଦୃଢ଼ କରିବା ଲାଗି, ବାହନ ମାର୍ଗ ଏବଂ କଲଭର୍ଟର ସମ୍ପ୍ରସାରଣ ଓ ଦୃଢ଼ିକରଣ ପାଇଁ ଆଧାରଶିଳା ରଖିବେ । ସେ ଜାତୀୟ ରାଜପଥ ସଂଖ୍ୟା-381ର ଚାରି ଲେନ ବିଶିଷ୍ଟ ଅବିନାଶୀ-ତିରୁପୁର-ଅବିନାଶୀପଲୟମ ଭାଗ ଏବଂ ସୁଦୃଢ଼ୀକୃତ ବାହନ ମାର୍ଗକୁ ମଧ୍ୟ ରାଷ୍ଟ୍ରକୁ ସମର୍ପିତ କରିବେ । ରେଳବାଇ କ୍ଷେତ୍ର ପ୍ରଧାନମନ୍ତ୍ରୀ ଇରୋଡ-କରୁର-ତିରୁଚିରାପଲ୍ଲୀ ଏବଂ ସଲେମ-କରୁର-ଡିଣ୍ଡିଗୁଲ ରେଳ ଲାଇନର ବିଦ୍ୟୁତିକରଣ କାର୍ୟ୍ୟକୁ ରାଷ୍ଟ୍ରକୁ ସମର୍ପିତ କରିବେ । ଏହି ବିଦ୍ୟୁତିକରଣ ଦ୍ୱାରା ଗ୍ରୀନ ହାଉସ ଗ୍ୟାସର ନିର୍ଗମନ ହ୍ରାସ ପାଇବ ଏବଂ ଲୋକମାନଙ୍କୁ ଯିବା ଆସିବା ଓ ମାଲ ପରିବହନରେ ଲାଗୁଥିବା ସମୟ ମଧ୍ୟ କମ୍ ହେବ । ଇନ୍ଧନ କ୍ଷେତ୍ର ପ୍ରଧାନମନ୍ତ୍ରୀ ଏନ୍ନୋର ଏଲଏନଜି ଟର୍ମିନାଲକୁ ରାଷ୍ଟ୍ର ଉଦ୍ଦେଶ୍ୟରେ ସମର୍ପିତ କରିବେ । 5 ଏମଏମଟିପିଏ କ୍ଷମତା ବିଶିଷ୍ଟ ଏନ୍ନୋର ଏଲଏନଜି ଟର୍ମିନାଲ ତାମିଲନାଡ଼ୁ ଏବଂ ପାର୍ଶ୍ଵବର୍ତ୍ତୀ ରାଜ୍ୟଗୁଡ଼ିକର ଏଲଏନଜି ଗ୍ୟାସ ଚାହିଦା ପୂରଣ କରିବାରେ ସହାୟକ ହେବ । ଏହାବ୍ୟତୀତ, ପ୍ରଧାନମନ୍ତ୍ରୀ ଭିଡିଓ ଲିଙ୍କ ଜରିଆରେ ଚେନ୍ନାଇରେ ଡ. ଏମଜିଆର ଜାନକୀ କଲେଜ ଅଫ ଆର୍ଟସ ଏଣ୍ଡ ସାଇନ୍ସ ଫର ୱିମେନ ପରିସରରେ ଡ. ଏମଜି ରାମଚନ୍ଦ୍ରନଙ୍କ ପ୍ରତିମୂର୍ତ୍ତି ଅନାବରଣ କରିବେ । ଡ. ଏମଜି ରାମଚନ୍ଦ୍ରନ ଅଭିନେତା ଏବଂ ରାଜନୈତିଜ୍ଞ ଥିଲେ, ସେ 1977ରୁ 1987 ପର୍ୟ୍ୟନ୍ତ ଦଶ ବର୍ଷ ଧରି ତାମିଲନାଡ଼ୁର ମୁଖ୍ୟମନ୍ତ୍ରୀ ଥିଲେ । ତାଙ୍କୁ ଭାରତ ରତ୍ନରେ ସମ୍ମାନିତ କରାଯାଇଛି । ପ୍ରଧାନମନ୍ତ୍ରୀ କାଞ୍ଚିପୁରମରେ ଆୟୁଷ୍ମାନ ଭାରତର ହିତାଧିକାରୀମାନଙ୍କ ସହ ବାର୍ତ୍ତାଳାପ କରିବେ ।
ପ୍ରଧାନମନ୍ତ୍ରୀ ଉତ୍ତରାଖଣ୍ଡର ଚକ୍ରାତରେ ସଡ଼କ ଦୁର୍ଘଟଣାରେ ପ୍ରାଣ ହରାଇଥିବା ବ୍ୟକ୍ତିଙ୍କ ପାଇଁ ଶୋକ ପ୍ରକାଶ କରିଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଉତ୍ତରାଖଣ୍ଡର ଚକ୍ରାତରେ ଏକ ସଡ଼କ ଦୁର୍ଘଟଣାରେ ମୃତ୍ୟୁବରଣ କରିଥିବା ବ୍ୟକ୍ତିଙ୍କ ପାଇଁ ଗଭୀର ଦୁଃଖ ପ୍ରକାଶ କରିଛନ୍ତି । ପୀଡିତଙ୍କ ପାଇଁ ପ୍ରଧାନମନ୍ତ୍ରୀଙ୍କ ଜାତୀୟ ରିଲିଫ ପାଣ୍ଠି (ପିଏମଏନଆରଏଫ) ରୁ ଶ୍ରୀ ମୋଦୀ ମଧ୍ୟ ଅନୁକମ୍ପା ମୂଳକ ସହାୟତା ରାଶି ଅନୁମୋଦନ କରିଛନ୍ତି । ପ୍ରଧାନମନ୍ତ୍ରୀ କାର୍ଯ୍ୟାଳୟ ଟୁଇଟ୍‍ କରିଛନ୍ତି; “ଉତ୍ତରାଖଣ୍ଡର ଚକ୍ରାତରେ ସଡ଼କ ଦୁର୍ଘଟଣା ଅତ୍ୟନ୍ତ ଦୁଃଖଦାୟକ । ସରକାରୀ ଓ ସ୍ଥାନୀୟ ପ୍ରଶାସନ ରିଲିଫ ଏବଂ ଉଦ୍ଧାର କାର୍ଯ୍ୟରେ ନିୟୋଜିତ ଅଛନ୍ତି । ଏହି ଦୁର୍ଘଟଣାରେ ନିଜ ପ୍ରିୟଜନଙ୍କୁ ହରାଇଥିବା ଲୋକଙ୍କୁ ମୋର ଗଭୀର ସମବେଦନା । ଆହତମାନଙ୍କ ଶୀଘ୍ର ଆରୋଗ୍ୟ କାମନା କରୁଛି : ପ୍ରଧାନମନ୍ତ୍ରୀ ମୋଦୀ ଉତ୍ତରାଖଣ୍ଡର ଚକ୍ରାତରେ ମର୍ମନ୍ତୁଦ ସଡକ ଦୁର୍ଘଟଣାରେ ପ୍ରାଣ ହରାଇଥିବା ପ୍ରତ୍ୟେକ ବ୍ୟକ୍ତିଙ୍କ ନିକଟ ସମ୍ପର୍କୀୟଙ୍କୁ ପିଏମଏନ୍‍ଆରଏଫ୍‍ରୁ ୨ଲକ୍ଷ ଟଙ୍କା କରି ଅନୁକମ୍ପା ମୂଳକ ସହାୟତା ରାଶି ପ୍ରଦାନ କରାଯିବ । ପ୍ରତ୍ୟେକ ଆହତଙ୍କୁ ୫୦,୦୦୦ଟଙ୍କା କରି ଦିଆଯିବ: ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ”
ନମାମୀ ଗଙ୍ଗେ କାର୍ଯ୍ୟକ୍ରମର ସମୀକ୍ଷା କଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗୁରୁବାର ଅପରାହ୍ଣରେ ନମାମୀ ଗଙ୍ଗେ କାର୍ଯ୍ୟକ୍ରମର ଅଗ୍ରଗତି ସମୀକ୍ଷା କରିଛନ୍ତି । ଏହି କାର୍ଯ୍ୟକ୍ରମରେ ବର୍ତ୍ତମାନ ସୁଦ୍ଧା ନିଆଯାଇଥିବା ପଦକ୍ଷେପ ଏବଂ ଅଗ୍ରଗତି ନେଇ ବିଭିନ୍ନ ସରକାରୀ ବିଭାଗର ବରିଷ୍ଠ ଅଧିକାରୀମାନେ ପ୍ରଧାନମନ୍ତ୍ରୀଙ୍କ ସମ୍ମୁଖରେ ତଥ୍ୟ ଉପସ୍ଥାପନ କରିଥିଲେ । ଅଧିକାରୀମାନେ କହିଥିଲେ ଯେ ଗଙ୍ଗା ନଦୀ କୂଳରେ ଥିବା ବର୍ଜ୍ୟ ଜଳ ନିଷ୍କାସନ କ୍ଷମତାରେ ବୃଦ୍ଧି କରାଯାଉଛି । ଗଙ୍ଗା ନଦୀର ମୁଖ୍ୟ ଶଯ୍ୟାରେ ଥିବା ବୃହତ୍ତ ସହରଗୁଡ଼ିକ ପ୍ରତି ବିଶେଷ ଧ୍ୟାନ ଦିଆଯାଉଛି । ଏଥିରେ ହରିଦ୍ୱାର, କାନପୁର, ଆହ୍ଲାବାଦ, ବାରାଣାସୀ, ପାଟନା, ଭାଗଲପୁର, ହାଓଡ଼ା ଏବଂ କୋଲକାତା ଆଦି ରହିଛି । ଅଧିକ ପ୍ରଦୂଷଣ ସୃଷ୍ଟି କରୁଥିବା ଶିଳ୍ପାନୁଷ୍ଠାନଗୁଡ଼ିକରେ ଅଧିକ ଅନୁଧ୍ୟାନ ଏବଂ ନିରୀକ୍ଷଣ କରାଯାଉଛି । ଏହାଫଳରେ ଗଙ୍ଗା ନଦୀର କେତେକ ଶାଖା ନଦୀଗୁଡ଼ିକର ଜଳରେ ପ୍ରଦୂଷଣ ମାତ୍ରା ହ୍ରାସ ପାଇଥିବା ଅଧିକାରୀମାନେ ଉଲ୍ଲେଖ କରିଥିଲେ । ଡିଜଲ୍ଭ ଅକ୍ସିଜେନ୍ ଏବଂ ବାୟୋକେମିକାଲ ଅକ୍ସିଜେନ୍ ଚାହିଦା ଭଳି ପାରାମିଟର ପ୍ରତି ଅଧ୍ୟୟନ ସମୟରେ ଧ୍ୟାନ ଦିଆଯାଉଛି । ପ୍ରଧାନମନ୍ତ୍ରୀ ମଧ୍ୟ ଗଙ୍ଗା ନଦୀ ତଟରେ ଥିବା ଗ୍ରାମଗୁଡ଼ିକର ପରିମଳ ସ୍ଥିତି ସମୀକ୍ଷା କରିଥିଲେ । ଗଙ୍ଗା ନଦୀକୁ ସ୍ୱଚ୍ଛ କରିବା ଲାଗି ପ୍ରଧାନମନ୍ତ୍ରୀ ଅଧିକ ଜନସଚେତନା ଏବଂ ଜନଭାଗିଦାରୀତା ବୃଦ୍ଧି ଉପରେ ଗୁରୁତ୍ୱାରୋପ କରିଥିଲେ । ପିଏମ୍ଓ, ନୀତି ଆୟୋଗ, ଜଳ ସମ୍ପଦ ମନ୍ତ୍ରଣାଳୟ, ପାନୀୟ ଜଳ ଓ ପରିମଳ ମନ୍ତ୍ରଣାଳୟ, ଜାତୀୟ ସ୍ୱଚ୍ଛ ଗଙ୍ଗା ମିଶନ୍ ଏବଂ କେନ୍ଦ୍ର ପ୍ରଦୂଷଣ ନିୟନ୍ତ୍ରଣ ବୋର୍ଡର ଅଧିକାରୀମାନେ ଏହି ବୈଠକରେ ଯୋଗ ଦେଇଥିଲେ ।
ଇଟାଲୀର ରୋମ୍ ଠାରେ ଅନୁଷ୍ଠିତ ଜି୨୦ ଶିଖର ସମ୍ମିଳନୀ ଅବସରରେ ପ୍ରଧାନମନ୍ତ୍ରୀ ମୋଦୀଙ୍କର ଇଣ୍ଡୋନେସିଆର ରାଷ୍ଟ୍ରପତି ମହାମହିମ ଶ୍ରୀ ଜୋକୋ ୱିଡୋଡୋଙ୍କ ସହିତ ବୈଠକ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଇଣ୍ଡୋନେସିଆର ରାଷ୍ଟ୍ରପତି ମହାମହିମ ଶ୍ରୀ ଜୋକୋ ୱିଡୋଡୋଙ୍କ ସହିତ ୩୧ ଅକ୍ଟୋବର ୨୦୨୧ ରେ ଇଟାଲୀର ରୋମରେ ଜି –୨୦ ଶିଖର ସମ୍ମିଳନୀ ଅବସରରେ ସାକ୍ଷାତ କରିଛନ୍ତି । ପ୍ରଧାନମନ୍ତ୍ରୀ ମୋଦୀ ଇଣ୍ଡୋନେସିଆକୁ ଆସନ୍ତା ବର୍ଷ ଜି –୨୦ ସମ୍ମିଳନୀରେ ଅଧ୍ୟକ୍ଷତା ପାଇଁ ଅଭିନନ୍ଦନ ଜଣାଇଛନ୍ତି ଏବଂ ଟ୍ରୋକିଆର ଏକ ଅଂଶ ଭାବରେ ଏହି ଦେଶ ସହ ଘନିଷ୍ଠ ଭାବରେ କାର୍ଯ୍ୟ କରିବାକୁ ଭାରତର ପ୍ରସ୍ତୁତ ଥିବା ବିଷୟରେ ତାଙ୍କୁ ଆଶ୍ୱାସନା ଦେଇଛନ୍ତି । ଉଭୟ ନେତା ଭାରତ–ଇଣ୍ଡୋନେସିଆର ବ୍ୟାପକ ରଣନୀତିକ ସହଭାଗୀତା ଉପରେ ଆଲୋଚନା କରିଥିଲେ । କୋଭିଡ–୧୯ ମହାମାରୀ ସମୟରେ ନିରନ୍ତର ସମର୍ଥନକୁ ଦୁଇ ନେତା ପରସ୍ପରର ପ୍ରଶଂସା କରିଥିଲେ ଏବଂ ମହାମାରୀ ପରବର୍ତ୍ତୀ ପୁନରୁଦ୍ଧାର ଦିଗରେ ସହଯୋଗ କରିବାକୁ ସହମତ ହୋଇଥିଲେ । ସେମାନେ ଇଣ୍ଡୋ–ପାସିଫିକ୍‍ ସହଯୋଗର ଗୁରୁତ୍ୱ ଉପରେ ମଧ୍ୟ ଜୋର ଦେଇଥିଲେ । ଉଭୟ ନେତା ଦୁଇ ଦେଶ ମଧ୍ୟରେ ଦ୍ୱିପାକ୍ଷିକ ବାଣିଜ୍ୟ ଏବଂ ପୁଞ୍ଜି ବିନିଯୋଗକୁ ମଜବୁତ କରିବା ସହିତ ପରସ୍ପର ମଧ୍ୟରେ ଭାବ ବିନିମୟ ପାଇଁ ସୁଯୋଗ ସୃଷ୍ଟି ପାଇଁ ପ୍ରତିଶ୍ରୁତି ଦେଇଥିଲେ । ଜଳବାୟୁ ପରିବର୍ତ୍ତନକୁ ମୁକାବିଲା କରିବା ବିଶେଷକରି ଜଳବାୟୁ ଆର୍ଥିକ ପ୍ରତିଶ୍ରୁତି କାର୍ଯ୍ୟକାରୀ କରିବାର ଆବଶ୍ୟକତା ଉପରେ ମଧ୍ୟ ଆଲୋଚନା ହୋଇଥିଲା ।
ଆତ୍ମସ୍ଥାନନ୍ଦଜୀଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ

ସ୍ୱାମୀ ଆତ୍ମସ୍ଥାନନ୍ଦ ଜୀଙ୍କ ବିୟୋଗରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଶୋକ ବ୍ୟକ୍ତ କରିଛନ୍ତି । “ସ୍ୱାମୀ ଆତ୍ମସ୍ଥାନନ୍ଦ ଜୀଙ୍କ ବିୟୋଗ ମୋ ପାଇଁ ବ୍ୟକ୍ତିଗତ କ୍ଷତି । ମୁଁ ତାଙ୍କ ସହିତ ମୋ ଜୀବନର ଗୁରୁତ୍ୱପୂର୍ଣ୍ଣ ସମୟ ଅତିବାହିତ କରିଛି । ସ୍ୱାମୀ ଆତ୍ମସ୍ଥାନନ୍ଦ ଜୀ ଗଭୀର ଜ୍ଞାନ ଏବଂ ବୌଦ୍ଧିକତାର ଅଧିକାରୀ ଥିଲେ । ତାଙ୍କର ଅନୁକରଣୀୟ ବ୍ୟକ୍ତିତ୍ୱକୁ ପରବର୍ତ୍ତୀ ପିଢ଼ି ମଧ୍ୟ ମନେ ରଖିବେ । ମୁଁ ଯେତେବେଳେ ବି କୋଲକାତା ଯାଇଛି ସ୍ୱାମୀ ଆତ୍ମସ୍ଥାନନ୍ଦ ଜୀଙ୍କ ଆଶୀର୍ବାଦ ଲାଭ କରିବାର ସୁଯୋଗ ପାଇଛି । ସ୍ୱାମୀ ବିବେକାନନ୍ଦଙ୍କ ଦ୍ୱାରା ପ୍ରତିଷ୍ଠିତ ରାମକୃଷ୍ଣ ମିଶନର ସଭାପତି ଭାବେ ସ୍ୱାମୀ ଆତ୍ମସ୍ଥାନନ୍ଦ ଜୀ ଅବିରତ ଭାବେ କାର୍ଯ୍ୟ କରି ଏହାର ବାର୍ତ୍ତାକୁ ବିଶ୍ୱ ଦରବାରରେ ପହଂଚାଇଥିଲେ” ବୋଲି ପ୍ରଧାନମନ୍ତ୍ରୀ ତାଙ୍କ ଶୋକବାର୍ତ୍ତାରେ କହିଛନ୍ତି ।
ରାଷ୍ଟ୍ରପତି ଜି ଜିନପିଙ୍ଗଙ୍କୁ ଫୋନ ଯୋଗେ ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀ

ପିପୁଲ୍ସ ରିପବ୍ଲିକ ଚୀନର ରାଷ୍ଟ୍ରପତି ଭାବେ ପୁନଃନିର୍ବାଚିତ ହୋଇଥିବାରୁ ମହାମହିମ ରାଷ୍ଟ୍ରପତି ଜି ଜିନପିଙ୍ଗଙ୍କୁ ଆଜି ଫୋନ ଯୋଗେ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ । ଏକବିଂଶ ଶତାବ୍ଦୀ ‘ଏସିଆର ଶତାବ୍ଦୀ’ ସ୍ୱପ୍ନକୁ ବାସ୍ତବ କରିବା ଲାଗି ଦ୍ରୁତ ଗତିରେ ଅଭିବୃଦ୍ଧି ହାସଲ କରୁଥିବା ଦୁଇଟି ବୃହତ ଶକ୍ତି ହିସାବରେ ଭାରତ ଏବଂ ଚୀନ ମଧ୍ୟରେ ଦ୍ୱିପାକ୍ଷିକ ସମ୍ପର୍କ ଗୁରୁତ୍ୱପୂର୍ଣ୍ଣ ବୋଲି ଦୁଇ ନେତା ସହମତ ହୋଇଥିଲେ । ଆପୋଷ ସ୍ୱାର୍ଥ ନିହିତ ଆଂଚଳିକ ଏବଂ ଅନ୍ତର୍ଜାତୀୟ ପ୍ରସଙ୍ଗରେ ନିବିଡ଼ ଭାବେ ବିଚାର ଆଲୋଚନା ଜାରି ରଖିବା ଲାଗି ଦୁଇ ନେତା ରାଜି ହୋଇଥିଲେ ।
ଜାଇଡସ ୟୁନିଭର୍ସ ଦ୍ୱାରା ପ୍ରସ୍ତୁତ ବିଶ୍ୱର ପ୍ରଥମ ଡିଏନଏ ଭିତ୍ତିକ ଜାଇକୋଭ-ଡି ଟିକାକୁ ସ୍ୱୀକୃତି ମିଳିବା ଭାରତୀୟ ବୈଜ୍ଞାନିକଙ୍କ ଅଭିନବ ଉତ୍ସାହର ପ୍ରମାଣ: ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଜାଇଡସ ୟୁନିଭର୍ସ ଦ୍ୱାରା ପ୍ରସ୍ତୁତ ବିଶ୍ୱର ପ୍ରଥମ ଡିଏନଏ ଭିତ୍ତିକ ଜାଇକୋଭ-ଡି ଟିକାକୁ ସ୍ୱୀକୃତି ମିଳିବା ଭାରତୀୟ ବୈଜ୍ଞାନିକଙ୍କ ଅଭିନବ ଉତ୍ସାହର ପ୍ରମାଣ । ସିଡିଏସସିଓ ଇଣ୍ଡିଆ ଇନଫୋର ଏକ ଟ୍ୱିଟର ପ୍ରତିକ୍ରିୟାରେ ପ୍ରଧାନମନ୍ତ୍ରୀ କହିଛନ୍ତି; “ଭାରତ ସମସ୍ତ ଶକ୍ତି ବିନିଯୋଗ କରି କୋଭିଡ-୧୯ର ମୁକାବିଲା କରୁଛି । ବିଶ୍ୱର ପ୍ରଥମ ଡିଏନଏ ଭିତ୍ତିକ ଜାଇକୋଭ-ଡି ଟିକା @ଜାଇଡସୟୁନିଭର୍ସ ଭାରତୀୟ ବୈଜ୍ଞାନିକଙ୍କ ଅଭିନବ ଉତ୍ସାହର ପ୍ରମାଣ । ଏହା ପ୍ରକୃତରେ ଏକ ମହତ୍ତ୍ୱପୂର୍ଣ୍ଣ ଉପଲବ୍ଧି ।”
ଡାଲ ହ୍ରଦରେ ଭାରତର ପ୍ରଥମ ଭାସମାନ ବିତ୍ତୀୟ ସାକ୍ଷରତା ଶିବିର ଆୟୋଜନ ପାଇଁ ଆଇପିପିବିକୁ ପ୍ରଧାନମନ୍ତ୍ରୀଙ୍କ ପ୍ରଶଂସା

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନିବେଶକ ଦିଦି ଅନ୍ତର୍ଗତ ଜମ୍ମୁ ଓ କଶ୍ମୀରର ଶ୍ରୀନଗର ଠାରେ ଡାଲ ହ୍ରଦରେ ଭାରତର ପ୍ରଥମ ଭାସମାନ ବିତ୍ତୀୟ ସାକ୍ଷରତା ଶିବିର ଆୟୋଜନ ପାଇଁ ଆଇପିପିବିକୁ ପ୍ରଶଂସା କରିଛନ୍ତି । ଇଣ୍ଡିଆ ପୋଷ୍ଟ ପେମେଣ୍ଟସ ବ୍ୟାଙ୍କର ଏକ ଟ୍ୱିଟର ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ କହିଛନ୍ତି; “ଚମତ୍କାର ପଦକ୍ଷେପ ଯାହା ମହିଳା ସଶକ୍ତିକରଣକୁ ଆଗେଇ ନେବ ।”
ଏନସିସି କେଡେଟ ଓ ପ୍ରଜ୍ଞାପନ ମେଢ କଳାକାରଙ୍କ ସହ ପ୍ରଧାନମନ୍ତ୍ରୀଙ୍କ ମତ ବିନିମୟ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ନୂଆଦିଲ୍ଲୀଠାରେ ଏନସିସି କେଡେଟ, ଜାତୀୟ ସେବା ଯୋଜନାର ସ୍ଵେଚ୍ଛାସେବୀ, ଆଦିବାସୀ ଅତିଥି ଏବଂ ପ୍ରଜ୍ଞାପନ ମେଢ କଳାକାରଙ୍କ ସହ ମତ ବିନିମୟ କରିଛନ୍ତି । ଏମାନେ ନୂଆଦିଲ୍ଲୀରେ ଗଣତନ୍ତ୍ର ଦିବସ ସମାରୋହରେ ଯୋଗଦେବା ଲାଗି ଆସିଥିଲେ । ତିନ ମୂର୍ତ୍ତି ପରିସରରେ ସମବେତ ଏନସିସି କେଡେଟମାନଙ୍କ ଗହଣରେ ପ୍ରଧାନମନ୍ତ୍ରୀ ଭାରତର ସମୃଦ୍ଧ ବିବିଦ୍ଧତା ଉପରେ ଆଲୋକପାତ କରିଥିଲେ । ଆମେ ପରସ୍ପରଠାରୁ ଅନେକ କିଛି ଶିଖିବାର ଅଛି ବୋଲି ପ୍ରଧାନମନ୍ତ୍ରୀ କହିଥିଲେ । ଆମ ଚାରିପଟେ ଯେଉଁ ସବୁ ପରିବର୍ତ୍ତନମାନ ଘଟୁଛି ତାକୁ ଆମେ ଗ୍ରହଣ କରିବାକୁ ପଡିବ । ଯୁବ ଶକ୍ତି ଭାରତରେ ଏକ ରୂପାନ୍ତରଣ ପରିବର୍ତ୍ତନ ଆଣିପାରିବେ ବୋଲି ସେ ଜୋର ଦେଇ କହିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ, ଦେଶ ତା’ର ସଶସ୍ତ୍ର ବାହିନୀକୁ ନେଇ ଖୁବ ଗୌରବାନ୍ଵିତ । ସେହି ଉଦ୍ଦୀପନା ମଧ୍ୟରେ ଆମେ ଦେଶ ସେବାରେ ଲାଗି ପଡିଥିବା ସାହାସୀ ଲୋକଙ୍କ ସମ୍ପର୍କରେ ଅଧିକ ଜାଣିବା ପାଇଁ ଉଦ୍ୟମ କରିବାକୁ ଆହ୍ଵାନ ଦେଇଥିଲେ । ଶ୍ରୀ ନରେନ୍ଦ୍ର ମୋଦୀ କହିଥିଲେ, ଦେଶ ପାଇଁ ଅନେକ ପୁଲିସ କର୍ମଚାରୀ ପ୍ରାଣବଳି ଦେଇଛନ୍ତି ଏବଂ ସେମାନଙ୍କର ତ୍ୟାଗ ସମ୍ପର୍କରେ ଆମେ ଅବଗତ ହେବା ଅତ୍ୟନ୍ତ ଗୁରୁତ୍ୱପୂର୍ଣ୍ଣ । ପ୍ରଧାନମନ୍ତ୍ରୀ ଦେଶରେ ସ୍ଵଚ୍ଛତା ରକ୍ଷାର ମହତ୍ଵ ସମ୍ପର୍କରେ ସମସ୍ତଙ୍କୁ ବୁଝାଇଥିଲେ । ମହାତ୍ମା ଗାନ୍ଧୀଙ୍କ ସ୍ଵଚ୍ଛ ଭାରତ ସ୍ଵପ୍ନକୁ ସାକାର କରିବା ଆମ ସମସ୍ତଙ୍କ କର୍ତ୍ତବ୍ୟ ବୋଲି ସେ କହିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ, ଏଥରର ଗଣତନ୍ତ୍ର ଦିବସ ବେଶ ମହତ୍ଵପୂର୍ଣ୍ଣ ଥିଲା, କାରଣ 10ଟି ରାଷ୍ଟ୍ରର ମୁଖ୍ୟମାନେ ଏହି ସମାରୋହରେ ଯୋଗ ଦେଇଥିଲେ ।
ସୀମା ଶୁଳ୍କ ମାମଲାରେ ସହଯୋଗ ପାଇଁ ଭାରତ, ତାଜିକିସ୍ଥାନ ମଧ୍ୟରେ ରାଜିନାମାକୁ କ୍ୟାବିନେଟ ମଞ୍ଜୁରି

ସୀମା ଶୁଳ୍କ ମାମଲାରେ ସହଯୋଗ ବୃଦ୍ଧି ପାଇଁ ଭାରତ ଏବଂ ତାଜିକିସ୍ଥାନ ମଧ୍ୟରେ ରାଜିନାମାକୁ ଅନୁମୋଦନ କରିବା ପାଇଁ ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କ୍ୟାବିନେଟ ବୈଠକରେ ମଞ୍ଜୁରି ପ୍ରଦାନ କରାଯାଇଛି । ଏହି ଚୁକ୍ତି, ସୀମା ଶୁଳ୍କ ଅପରାଧଗୁଡିକର ପ୍ରତିରୋଧ ଏବଂ ତଦନ୍ତ ପାଇଁ ପ୍ରାସଙ୍ଗିକ ସୂଚନା ଉପଲବ୍ଧ କରାଇବାରେ ସହଯୋଗ କରିବ । ଏହି ବୁଝାମଣା ବ୍ୟାପାର ବାଣିଜ୍ୟ ସୁଗମ କରିବ ଏବଂ ଦେଶ-ଦେଶ ମଧ୍ୟରେ ବ୍ୟାପାର ସାମଗ୍ରୀଗୁଡିକର ସହଜ ନିଷ୍କାସନକୁ ସୁନିଶ୍ଚିତ କରିବାର ଆଶା ରହିଛି । ସୂଚନାଯୋଗ୍ୟ ଯେ ଏହି ବୁଝାମଣା ଦୁଇ ଦେଶ ମଧ୍ୟରେ ସୀମା ଶୁଳ୍କ ଅଧିକାରୀମାନଙ୍କ ମଧ୍ୟରେ ଗୁଇନ୍ଦା ସୂଚନା ଆଦାନ ପ୍ରଦାନ କରିବା ପାଇଁ ଏକ ଆଇନଗତ ରୂପରେଖ ପ୍ରଦାନ କରିବ । ସୀମା ଶୁଳ୍କ ଆଇନର ଉଲ୍ଲଂଘନ ରୋକିବା ସହ ଆଇନଗତ ବ୍ୟାପାର ସୁବିଧା ଏବଂ ସହଯୋଗ କରିବା କ୍ଷେତ୍ରରେ ଉଚିତ ମାର୍ଗ ଦର୍ଶନ କରିବ ।
ପ୍ରଧାନମନ୍ତ୍ରୀ ଝାଡଖଣ୍ଡର ପାକୁରରେ ବସ୍ ଦୁର୍ଘଟଣା ପାଇଁ ଦୁଃଖ ପ୍ରକାଶ କରିଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଝାଡଖଣ୍ଡର ପାକୁରରେ ବସ୍ ଦୁର୍ଘଟଣା ମୃତ୍ୟୁ ଘଟଣାରେ ଦୁଃଖ ପ୍ରକାଶ କରିଛନ୍ତି । ଆହତମାନଙ୍କ ଶୀଘ୍ର ଆରୋଗ୍ୟ ପାଇଁ ସେ ପ୍ରାର୍ଥନା କରିଛନ୍ତି । ଦୁର୍ଘଟଣାରେ ମୃତ୍ୟୁବରଣ କରିଥିବା ପ୍ରତ୍ୟେକ ବ୍ୟକ୍ତିଙ୍କ ନିକଟ ସମ୍ପର୍କୀୟଙ୍କୁ ପିଏମ୍‍ଏନ୍‍ଆରଏଫ୍‍ରୁ ୨ଲକ୍ଷ ଟଙ୍କା ପ୍ରଦାନ କରାଯିବ । ଆହତମାନଙ୍କୁ ୫୦ହଜାର ଟଙ୍କା ଦିଆଯିବ ବୋଲି ପ୍ରଧାନମନ୍ତ୍ରୀଙ୍କ ଦପ୍ତର ପକ୍ଷରୁ କୁହାଯାଇଛି । ଏକାଧିକ ଟୁଇଟ୍‍ରେ ପ୍ରଧାନମନ୍ତ୍ରୀ କହିଛନ୍ତି; “ଝାଡଡଖଣ୍ଡର ପାକୁର ବସ୍ ଦୁର୍ଘଟଣାରେ ମୁଁ ଦୁଃଖିତ । ଏହି ଦୁଃଖଦ ସମୟରେ ଶୋକସନ୍ତପ୍ତ ପରିବାରବର୍ଗଙ୍କୁ ସମବେଦନା । ଆହତମାନେ ଶୀଘ୍ର ସୁସ୍ଥ ହୁଅନ୍ତୁ: ପ୍ରଧାମନ୍ତ୍ରୀ ନରେନ୍ଦ୍ର ମୋଦୀ । ପାକୁର ଦୁର୍ଘଟଣାରେ ମୃତ୍ୟୁବରଣ କରିଥିବା ପ୍ରତ୍ୟେକ ବ୍ୟକ୍ତିଙ୍କ ନିକଟ ସମ୍ପର୍କୀୟଙ୍କୁ ପିଏମ୍‍ଏନ୍‍ଆରଏଫ୍‍ରୁ ୨ଲକ୍ଷ ଟଙ୍କା ପ୍ରଦାନ କରାଯିବ । ଆହତମାନଙ୍କୁ ୫୦ହଜାର ଟଙ୍କା ଦିଆଯିବ ।”
ମୱାଲିମୁ ନାଇରେରେଙ୍କୁ ତାଙ୍କ ୧୦୦ ତମ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭାରତର ମହାନ ନେତା ତଥା ବନ୍ଧୁ ମୱାଲିମୁ ନାଇରେରେଙ୍କୁ ତାଙ୍କର ୧୦୦ ତମ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । ଶ୍ରୀ ମୋଦୀ କହିଛନ୍ତି ଯେ ଏକତା ଏବଂ ସମାନତାର ମୱାଲିମୁ ନାଇରେରେଙ୍କ ନୀତି ଆଜି ମଧ୍ୟ ପ୍ରାସଙ୍ଗିକ ଅଟେ । ତାଙ୍କ ଜୀବନ ଏବଂ କାର୍ଯ୍ୟ ଆମ ସମସ୍ତଙ୍କ ପାଇଁ ନିରନ୍ତର ପ୍ରେରଣା ହୋଇ ରହିବ ବୋଲି ଶ୍ରୀ ମୋଦୀ ଆହୁରି କହିଛନ୍ତି । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; “ମୱାଲିମୁ ନାଇରେରେଙ୍କ ଜୀବନ ଏବଂ ତାଙ୍କ କାର୍ଯ୍ୟ ଆମ ସମସ୍ତଙ୍କ ପାଇଁ ନିରନ୍ତର ପ୍ରେରଣା ହୋଇ ରହିଛି । ଏକତା ତଥା ସମାନତାର ନୀତି ଯାହା ସେ ପ୍ରଚାର କରିଥିଲେ ତାହା ଆଜି ମଧ୍ୟ ପ୍ରାସଙ୍ଗିକ ଅଟେ । ତାଙ୍କର ୧୦୦ ତମ ଜନ୍ମ ବାର୍ଷିକୀରେ ଭାରତର ମହାନ ନେତା ତଥା ବନ୍ଧୁଙ୍କୁ ମୋର ଶ୍ରଦ୍ଧାଞ୍ଜଳି ।“
ଡେନମାର୍କର ପ୍ରଧାନମନ୍ତ୍ରୀ ଭାବରେ ପୁନଃ ର୍ନିବାଚିତ ହୋଇଥିବାରୁ ଶ୍ରୀମତୀ ମେଟେ ଫ୍ରେଡେରିକସେନ୍‌ଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଡେନମାର୍କର ପ୍ରଧାନମନ୍ତ୍ରୀ ଭାବରେ ପୁନଃ ର୍ନିବାଚିତ ହୋଇଥିବାରୁ ଶ୍ରୀମତୀ ମେଟେ ଫ୍ରେଡେରିକସେନଙ୍କୁ ଅଭିନନ୍ଦନ ଜଣାଇଛନ୍ତି । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; “ଡେନମାର୍କର ପ୍ରଧାନମନ୍ତ୍ରୀ ଭାବରେ ପୁନଃ ର୍ନିବାଚିତ ହୋଇଥିବାରୁ ଶ୍ରୀମତୀ ମେଟେ ଫ୍ରେଡେରିକସେନଙ୍କୁ ହାର୍ଦ୍ଦିକ ଅଭିନନ୍ଦନ । ମୁଁ ଭାରତ-ଡେନମାର୍କ ସବୁଜ ରଣନୀତିକ ଭାଗିଦାରୀକୁ ମଜବୁତ କରିବାରେ ଆମର ସହଯୋଗ ଜାରି ରଖିବାକୁ ଅପେକ୍ଷା କରିଛି । @Statsmin”
ଆମେରିକାରୁ ୧୫୭ କଳାକୃତି ଓ ପ୍ରଚୀନ ସାମଗ୍ରୀ ସ୍ୱଦେଶ ଆଣିବେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ମୋଦୀଙ୍କ ଗସ୍ତ ସମୟରେ ଆମେରିକା ଦ୍ୱାରା ୧୫୭ କଳାକୃତି ଓ ପ୍ରାଚୀନ ସାମଗ୍ରୀ ହସ୍ତାନ୍ତର କରାଯାଇଛି । ଆମେରିକା ଦ୍ୱାରା ଭାରତକୁ ପ୍ରାଚୀନ ସାମଗ୍ରୀଗୁଡ଼ିକୁ ଫେରାଇ ଦିଆଯାଇଥିବାରୁ ପ୍ରଧାନମନ୍ତ୍ରୀ ଏଥିପାଇଁ ଭୂୟସୀ ପ୍ରଶଂସା କରିଛନ୍ତି । ସାଂସ୍କୃତିକ ସାମଗ୍ରୀଗୁଡ଼ିକର ଚୋରି, ବେଆଇନ କାରବାର ଓ ଚାଲାଣକୁ ପ୍ରତିହତ ସକାଶେ ପ୍ରଧାନମନ୍ତ୍ରୀ ମୋଦୀ ଓ ରାଷ୍ଟ୍ରପତି ବାଇଡେନ ନିଜ ଉଦ୍ୟମକୁ ସଶକ୍ତ କରିବା ପାଇଁ ବଦ୍ଧପରିକର ହୋଇଛନ୍ତି । ଏହି ୧୫୭ କଳାକୃତି ତାଲିକା ମଧ୍ୟରେ ଦଶମ ଶତାବ୍ଦୀର ବାଲୁକା ପଥରରେ ରେବାନ୍ତର ଏକ ଅଧ ମିଟର ବେସ ରିଲିଫ ପ୍ୟାନେଲଠାରୁ ଆରମ୍ଭକରି ୮.୫ ସେମି ଉଚ୍ଚ, ସୂକ୍ଷ କାଂସ୍ୟ ନଟରାଜ ପର୍ଯ୍ୟନ୍ତ ବିଭିନ୍ନ ପ୍ରକାର ସାମଗ୍ରୀ ଅନ୍ତର୍ଭୁକ୍ତ । ଏହି ସାମଗ୍ରୀଗୁଡ଼ିକ ମୁଖ୍ୟତଃ ଏକାଦଶ ଶତାବ୍ଦୀରୁ ଚତୁର୍ଦ୍ଦଶ ଶତାବ୍ଦୀ ପର୍ଯ୍ୟନ୍ତ ବେଳର ଏବଂ ଐତିହାସିକ ପ୍ରାଚୀନ ସାମଗ୍ରୀ ରହିଛି ଯେଭଳି କି ଖ୍ରୀଷ୍ଟପୂର୍ବ ୨୦୦୦ର ତମ୍ବା ମାନବରୂପୀ ସାମଗ୍ରୀ ବା ଦ୍ୱିତୀୟ ଶତାବ୍ଦୀର ଟେରାକୋଟା ଫୁଲଦାନି ଅନ୍ତର୍ଭୁକ୍ତ । ପ୍ରାୟ ୪୫ ପ୍ରାଚୀନ ସାମଗ୍ରୀ ସାଧାରଣ ଯୁଗ ପୂର୍ବର ଅଟେ । ଅଧା କଳାକୃତି (୭୧) ସାଂସ୍କୃତିକ ହୋଇଥିବା ବେଳେ ବାକି ଅଧା ମୂର୍ତ୍ତି ହିନ୍ଦୁ (୬୦), ବୌଦ୍ଧ (୧୬) ଓ ଜୈନ ଧର୍ମ (୯) ସହ ଜଡ଼ିତ । ସେଗୁଡ଼ିକର ନିର୍ମାଣ ଧାତୁ, ପ୍ରସ୍ତର ଓ ଟେରାକୋଟା ପର୍ଯ୍ୟନ୍ତ ବ୍ୟାପିଛି । କାଂସ୍ୟ ସାମଗ୍ରୀଗୁଡ଼ିକରେ ମୁଖ୍ୟତଃ ଲକ୍ଷ୍ମୀନାରାୟଣ, ବୁଦ୍ଧ, ବିଷ୍ଣୁ, ଶିବ ପାର୍ବତୀ ଓ ୨୪ ଜୈନ ତୀର୍ଥଙ୍କରଙ୍କ ମୁଦ୍ରାଗୁଡ଼ିକର ଅଳଙ୍କୃତ ମୂର୍ତ୍ତି ରହିଛି ଏବଂ ଅନ୍ୟ ନାମବିହୀନ ଦେବଦେବୀ ଓ ଦିବ୍ୟ ପ୍ରତିମୂର୍ତ୍ତି ବ୍ୟତୀତ ସ୍ୱଳ୍ପ ଜଣାଶୁଣା କଙ୍କଳମୂର୍ତ୍ତି ବ୍ରାହ୍ମୀ ଓ ନନ୍ଦିକେଶ ରହିଛି । ରୂପାଙ୍କନଗୁଡ଼ିକରେ ହିନ୍ଦୁ ଧର୍ମର ଧାର୍ମିକ ମୂର୍ତ୍ତି (ତିନି ମସ୍ତକ ଥିବା ବ୍ରହ୍ମା, ରଥ ସବାର ଥିବା ସୂର୍ଯ୍ୟ, ବିଷ୍ଣୁ ଏବଂ ତାଙ୍କର ପତ୍ନୀ, ଦକ୍ଷିଣମୂର୍ତ୍ତି ଭାବେ ଶିବ, ନୃତ୍ୟରତ ଗଣେଶ ଇତ୍ୟାଦି), ବୌଦ୍ଧ ଧର୍ମ ମୂର୍ତ୍ତି (ଦଣ୍ଡାୟମାନ ବୁଦ୍ଧ, ବୋଧିସତ୍ତ୍ୱ ମଜୁଶ୍ରୀ, ତାରା) ଏବଂ ଜୈନ ଧର୍ମ (ଜୈନ ତୀର୍ଥଙ୍କର, ପଦ୍ମାସନ ତୀର୍ଥଙ୍କର, ଜୈନ ଚୌବିଶି) ସମେତ ଧର୍ମନିରପେକ୍ଷ ରୂପାଙ୍କନ (ସାମାଭଙ୍ଗରେ ଅନାକାର ଯୁଗଳ, ଚୌରୀ ବାହକ, ଢୋଲ ବଜାଉଥିବା ମହିଳା ଆଦି) ସାମିଲ ରହିଛି । ୫୬ ଟେରାକୋଟା ଖଣ୍ଡ (ଫୁଲଦାନି ଦ୍ୱିତୀୟ ଶତାବ୍ଦୀ, ହରିଣ ଯୋଡ଼ି ଦ୍ୱାଦଶ ଶତାବ୍ଦୀ, ମହିଳା ବକ୍ଷ ଚତୁର୍ଦ୍ଦଶ ଶତାବ୍ଦୀ) ଏବଂ ଅଷ୍ଟାଦଶ ଶତାବ୍ଦୀ ଖଡ଼ଗ ରହିଛି, ଯେଉଁଥିରେ ଶିଳାଲେଖ ସହିତ ପାର୍ସିରେ ଗୁରୁ ହରଗୋବିନ୍ଦ ସିଂହ ବାବଦରେ ଉଲ୍ଲେଖ ରହିଛି । ମୋଦୀ ସରକାରଙ୍କ ଦ୍ୱାରା ବିଶ୍ୱବ୍ୟାପୀ ଆମର ପ୍ରାଚୀନ ସାମଗ୍ରୀ ଓ କଳାକୃତିଗୁଡ଼ିକୁ ଫେରାଇ ଆଣିବା ପାଇଁ ପ୍ରଚେଷ୍ଟା ଜାରି ରହିଥିବା ଏହା ଦର୍ଶାଉଛି ।
ମହାନ ଚିତ୍ରକାର ଶ୍ରୀ ସଏଦ ହାଇଦର ରାଜାଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଚିତ୍ରକଳା ଜଗତର କିମ୍ବଦନ୍ତୀ ପୁରୁଷ ଶ୍ରୀ ସଏଦ ହାଇଦର ରାଜାଙ୍କ ବିୟୋଗରେ ଗଭୀର ଦୁଃଖ ଓ ଶୋକ ପ୍ରକଟ କରିଛନ୍ତି । “ସର୍ବଜନବିଦିତ ମହାନ ଚିତ୍ରକାର ସଏଦ ହାଇଦର ରାଜାଙ୍କ ମୃତ୍ୟୁରେ ଗଭୀର ଦୁଃଖିତ ଓ ମର୍ମାହତ । ଚିତ୍ରକଳା ଦୁନିଆକୁ ତାଙ୍କରି ଅବଦାନ ଚିର ସ୍ମରଣୀୟ ରହିବ”, ବୋଲି ପ୍ରଧାନମନ୍ତ୍ରୀ କହିଛନ୍ତି ।
କ୍ୱାଡ୍‍ ନେତାଙ୍କ ଶିଖର ସମ୍ମିଳନୀ ଅବସରରେ ଅଷ୍ଟ୍ରେଲୀୟ ପ୍ରଧାନମନ୍ତ୍ରୀଙ୍କ ସହ ବୈଠକ କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜାପାନର ଟୋକିଓରେ ଅନୁଷ୍ଠିତ କ୍ୱାଡ୍ ନେତାଙ୍କ ଶିଖର ସମ୍ମିଳନୀ ଅବସରରେ ୨୪ ମଇ ୨୦୨୨ରେ ଅଷ୍ଟ୍ରେଲିଆ ପ୍ରଧାନମନ୍ତ୍ରୀ ମାନ୍ୟବର ଶ୍ରୀ ଆନ୍ଥୋନି ଆଲବାନେସଙ୍କ ସହ ଦ୍ୱିପାକ୍ଷିକ ବୈଠକ କରିଛନ୍ତି । ର୍ନିବାଚନରେ ବିଜୟ ପାଇଁ ପ୍ରଧାନମନ୍ତ୍ରୀ ଆଲବାନେସ୍ ଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ । ଉଭୟ ନେତା ବାଣିଜ୍ୟ ଏବଂ ପୁଞ୍ଜି ବିନିଯୋଗ, ପ୍ରତିରକ୍ଷା ଉତ୍ପାଦନ, ସବୁଜ ହାଇଡ୍ରୋଜେନ, ଶିକ୍ଷା, ବିଜ୍ଞାନ ଏବଂ ପ୍ରଯୁକ୍ତିବିଦ୍ୟା, କୃଷି ଅନୁସନ୍ଧାନ, କ୍ରୀଡା ଏବଂ ଲୋକମାନଙ୍କ ମଧ୍ୟରେ ପାରସ୍ପରିକ ସମ୍ପର୍କକୁ ନେଇ ବିସ୍ତୃତ ରଣନୀତିକ ଭାଗିଦାରୀ ଅଧୀନରେ ବହୁମୁଖୀ ସହଯୋଗର ସମୀକ୍ଷା କରିଛନ୍ତି । ଦ୍ୱିପାକ୍ଷିକ ସଂପର୍କରେ ସକରାତ୍ମକ ଗତି ଜାରି ରଖିବାକୁ ଉଭୟ ପ୍ରଧାନମନ୍ତ୍ରୀ ସେମାନଙ୍କର ଇଚ୍ଛାକୁ ନିଶ୍ଚିତ କରିଛନ୍ତି । ପ୍ରଧାନମନ୍ତ୍ରୀ ଶୀଘ୍ର ଭାରତ ଗସ୍ତ ପାଇଁ ଅଷ୍ଟ୍ରେଲୀୟ ପ୍ରଧାନମନ୍ତ୍ରୀଙ୍କୁ ନିମନ୍ତ୍ରଣ କରିଥିଲେ ।
ଯୋଗାଯୋଗ କ୍ଷେତ୍ରରେ ସହଯୋଗ ନେଇ ଭାରତ କାମ୍ବୋଡିଆ ବୁଝାମଣାକୁ କ୍ୟାବିନେଟର ଅନୁମୋଦନ

ଯୋଗାଯୋଗ କ୍ଷେତ୍ରରେ ସହଯୋଗ ପାଇଁ ଭାରତ ଏବଂ କମ୍ବୋଡିଆ ମଧ୍ୟରେ ପୂର୍ବରୁ ହୋଇଥିବା ବୁଝାମଣାକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ କମିଟି ମଞ୍ଜୁରି ପ୍ରଦାନ କରିଛନ୍ତି । 2019 ମାର୍ଚ୍ଚ ମାସରେ କମ୍ବୋଡିଆଠାରେ ଏହି ବୁଝାମଣା ସ୍ୱାକ୍ଷରିତ ହୋଇଥିଲା । ପ୍ରଭାବ: ଏହି ବୁଝାମଣା ସ୍ୱାକ୍ଷରିତ ହେବା ଯୋଗୁ ଭାରତ ଓ କମ୍ବୋଡିଆ ମଧ୍ୟରେ ଯୋଗାଯୋଗ କ୍ଷେତ୍ରରେ ପାରସ୍ପରିକ ସହଯୋଗ ଓ ବୁଝାମଣା ସୁଦୃଢ଼ ହେବ ।
ଫ୍ରାନ୍ସର ଚାଟ୍ରେଆଉରକ୍ସରେ ପାରା ଶୁଟିଂ ବିଶ୍ୱକପରେ ସ୍ୱର୍ଣ୍ଣ ଜିତିବା ପାଇଁ ମନୀଷ ନରୱାଲ ଏବଂ ରୁବିନା ଫ୍ରାନ୍ସିସଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମନୀଷ ନରୱାଲ ଏବଂ ରୁବିନା ଫ୍ରାନ୍ସିସଙ୍କୁ ଫ୍ରାନ୍ସର ଚାଟ୍ରେଆଉରକ୍ସରେ ପାରା ଶୁଟିଂ ବିଶ୍ୱକପରେ ସ୍ୱର୍ଣ୍ଣ ଜିତିଥିବାରୁ ଅଭିନନ୍ଦନ ଜଣାଇଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି: #Chateauroux2022 ରେ ୧୦ ମିଟର ଏୟାର ପିସ୍ତଲ ଯୁଗ୍ମ ଇଭେଣ୍ଟରେ ସ୍ୱର୍ଣ୍ଣ ଜିତିବା ପାଇଁ ମନୀଷ ନରୱାଲ ଏବଂ ରୁବିନା ଫ୍ରାନ୍ସିସଙ୍କ ପାଇଁ ଗର୍ବିତ ।” “ଏହି ସ୍ୱତନ୍ତ୍ର ବିଜୟ ପାଇଁ ସେମାନଙ୍କୁ ଅଭିନନ୍ଦନ । ସେମାନଙ୍କର ଆଗାମୀ ପ୍ରୟାସ ପାଇଁ ଶୁଭେଚ୍ଛା ।”
କୋଭିଡ ୧୯ ଠାରୁ ବର୍ତ୍ତମାନ ସୁଦ୍ଧା ସର୍ବାଧିକ ସଂଖ୍ୟକ ଯାତ୍ରୀ ପରିବହନ ପାଇଁ ଭାରତୀୟ ବେସାମରିକ ବିମାନ ଚଳାଚଳକୁ ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବେସାମରିକ ବିମାନ ଚଳାଚଳକୁ କେବଳ ଦୈନିକ ୪ ଲକ୍ଷ ଯାତ୍ରୀ ଯାତ୍ରୀ ପରିବହନକୁ ଟପିବାପାଇଁ ନୁହେଁ, ବରଂ କୋଭିଡ ୧୯ ପୂର୍ବରୁ ବର୍ତ୍ତମାନ ସୁଦ୍ଧା ସର୍ବାଧିକ ସଂଖ୍ୟା ହାସଲ କରିଥିବାରୁ ପ୍ରଶଂସା କରିଛନ୍ତି । ଶ୍ରୀ ମୋଦୀ ଏହା ମଧ୍ୟ କହିଛନ୍ତି ଯେ ସମଗ୍ର ଭାରତରେ ଯୋଗାଯୋଗକୁ ଆହୁରି ସୁଦୃ ଉପରେ ଗୁୀରୁତ୍ୱ ଦିଆଯାଉଛି, ଯାହା "ଜୀବନ ଯାପନରେ ସହଜତା” ଏବଂ ଅର୍ଥନୈତିକ ପ୍ରଗତି ପାଇଁ ଗୁରୁତ୍ୱପୂର୍ଣ୍ଣ । ବେସାମରିକ ବିମାନ ଚଳାଚଳ ମନ୍ତ୍ରୀ ଜ୍ୟୋତିରାଦିତ୍ୟ ସିନ୍ଧିଆଙ୍କ ଏକ ଟୁଇଟକୁ ଉଦ୍ଧୃତ କରି ପ୍ରଧାନମନ୍ତ୍ରୀ କହିଛନ୍ତି; “ସଫଳତାର ପ୍ରତୀକ । ଆମର ଧ୍ୟାନ ହେଉଛି ସମଗ୍ର ଭାରତରେ ଯୋଗାଯୋଗକୁ ଆହୁରି ଉନ୍ନତ କରିବା, ଯାହା 'ଜୀବନ ଯାପନର ସହଜତା' ଏବଂ ଅର୍ଥନୈତିକ ପ୍ରଗତି ପାଇଁ ଗୁରୁତ୍ୱପୂର୍ଣ୍ଣ ଅଟେ ।“